ai4bharat/Pralekha huggingface dataset:
প্রতিরক্ষামন্ত্রক
ওএফবি আইএসও ক্লাস থ্রি মানের ১.১ লক্ষ কভারালস তৈরি করবে
নতুন দিল্লি, ১৪ এপ্রিল, ২০২০
অর্ডন্যান্স ফ্যাক্টরি বোর্ড, আইএসও ক্লাস থ্রি মানের কভারালস তৈরী কাজ শুরু করেছে। এইচএলএল লাইভ কেয়ার লিমিটেড কে প্রাথমিকভাবে ১ লক্ষ ১০ হাজার কভারালস তৈরির দায়িত্ব দেওয়া হয়েছে। ৪০ দিনের মধ্যে এই কাজ শেষ করতে হবে।
ওএফবি, চিকিৎসা পরিষেবার জরুরী অবস্থার জন্য বিশেষ ধরণের তাবু তৈরি করেছে। জল প্রতিরোধী কাপড়, মাইল্ড স্টিল এবং অ্যালুমিনিয়াম অ্যালয় দিয়ে তৈরি এই তাবুতে রোগীদের শনাক্তকরণ এবং কোয়ারেন্টাইনে রাখা যাবে। ইতিমধ্যেই এই তাবু সরবরাহের কাজ শুরু হয়েছে।
যুদ্ধকালীন তৎপরতায় ওএফবি ৭০ হাজার লিটার হ্যান্ড স্যানিটাইজার তৈরি করেছে। যা বিভিন্ন সংস্থাকে তারা সরবরাহ করেছে।
চেন্নাই এবং কানপুরে কাপড়ের গুণমান পরীক্ষা করার উদ্যোগ নেওয়া হয়েছে। এই কাপড়গুলিতে যাতে রক্ত ভেদ করে না যেতে পারে, এখানে সেটিই পরীক্ষা করে দেখা হবে।
১০টি হাসপাতালে আইসোলেশনের জন্য ২৮০টি শয্যা প্রস্তুত রাখা হয়েছে। ৯০,০০০ হাজারের বেশি মাস্ক, যেগুলি চিকিৎসার কাজে ব্যবহৃত হয় না, সেগুলি ওএফবি, তৈরি করে বন্টন করেছে।
চিকিৎসার কাজে ব্যবহৃত মাস্কের পরীক্ষা - নিরীক্ষাও সংস্থাটি এই সপ্তাহে শুরু করবে।
(CG/CB
প্রতিরক্ষামন্ত্রক
রাফায়েল যুদ্ধ বিমানের ভারতের উদ্দেশ্যে যাত্রা
নয়াদিল্লি, ২৭ জুলাই, ২০২০
ফ্রান্সের মেরিন্যাকের ডাশোল অ্যাভিয়েশন ফেসিলিটি থেকে ভারতীয় বিমান বাহিনীর জন্য প্রথম ৫টি রাফায়েল যুদ্ধ বিমান ভারতের উদ্দেশ্যে আজ সকালে রওনা দিয়েছে। এর মধ্যে তিনটি যুদ্ধ বিমান সিঙ্গল সিটার এবং দুটি টুইন সিটার। ভারতীয় বিমানবাহিনীর বিমান চালকরা সর্বাত্মক প্রশিক্ষণ নিয়ে এই বিমান চালাচ্ছেন। দুটি পর্যায়ে এই বিমানগুলি ভারতে এসে পৌঁছবে। প্রথম পর্বে আকাশে জ্বালানি ভরা হবে। ফরাসী বিমান বাহিনী এই কাজে সহায়তা করবে।
আবহাওয়া ঠিক থাকলে ২৯শে জুলাই আম্বালায় ভারতীয় বিমান বাহিনীর ঘাঁটিতে এই বিমানগুলি এসে পৌঁছবে। আম্বালা বিমানঘাঁটির ‘গোল্ডেন অ্যারোস’ – ১৭ নম্বর স্কোয়াড্রন রাফায়েল যুদ্ধ বিমানের প্রথম ঘাঁটি হিসাবে তৈরি করা হয়েছে।
(CG/CB/SB
বিজ্ঞানওপ্রযুক্তিমন্ত্রক
লাক্সাই লাইফ সায়েন্সের সঙ্গে অংশীদারিত্বে সিএসআইআর কোভিড-১৯ আক্রান্ত রোগীদের ওপর কোলচিসিন ওষুধের নিয়ন্ত্রিত ক্লিনিক্যাল ট্রায়ালে অনুমোদন পেয়েছে
নয়াদিল্লী, ১২ জুন, ২০২১
বৈজ্ঞানিক ও শিল্প গবেষণা পর্ষদ  এবং হায়দ্রাবাদের লাক্সাই লাইফ সায়েন্স প্রাইভেট লিমিটেড কোভিড-১৯ রোগীদের চিকিৎসার সময় ক্লিনিক্যাল ট্রায়ালের ফলাফলের উন্নতিতে কোলিচিসিন ওষুধের সুরক্ষা ও কার্যকারিতা নির্ধারণের জন্য দ্বিতীয় পর্যায়ে নিয়ন্ত্রিত ক্লিলিক্যাল ট্রায়ালে অনুমোদন দিয়েছে ডিসিজিআই। এই গুরুত্বপূর্ণ ক্লিলিক্যাল ট্রায়ালে সিএসআইআর প্রতিষ্ঠানের অংশীদার হয়েছে হায়দ্রাবাদের সিএসআইআর-ইন্ডিয়ান ইন্সটিটিউট অফ কেমিক্যাল টেকনোলজি এবং জম্মুর সিএসআইআর-ইন্ডিয়ান ইন্সটিটিউট অফ ইন্টিগ্রেটিভ মেডিসিন।
সিএসআইআর-এর মহানির্দেশক ডঃ শেখর সি মান্ডি এই ওষুধের ক্লিনিক্যাল ট্রায়াল পরিচালনা করার অনুমোদনের বিষয়ে সন্তোষ প্রকাশ করেছেন। ডিজি-সিএসআইআর-এর উপদেষ্টা ডঃ রাম বিশ্বকর্মা জানিয়েছেন কার্ডিয়াক কো-মর্মেডিটি সহ কোভিড আক্রান্ত রোগীদের জন্য এবং প্রিনেফ্ল্যাম্যাটরি সাইটোকাইন হ্রাস করার ক্ষেত্রে এই ওষুধের মাধ্যমে চিকিৎসা এক গুরুত্বপূর্ণ পদক্ষেপ। বিশ্বের বিভিন্ন গবেষণায় দেখা গেছে কোভিড-১৯ সংক্রমণ এবং কোভিড পরবর্তী উপসর্গের সময় হৃদযন্ত্রের নানান সমস্যা দেখা যায়। এরফলে প্রাণহানির মতো ঘটনাও ঘটে। এক্ষেত্রে এই নতুন ধরণের ওষুধ বিশেষ সাহায্য করবে বলে মনে করা হচ্ছে।
হায়দ্রাবাদের সিএসআইআর-ইন্ডিয়ান ইন্সটিটিউট অফ ক্যামিক্যাল টেকনোলজির অধিকর্তা ডঃ এস চন্দ্রশেখর এবং জম্মুর সিএসআইআর-ইন্ডিয়ান ইন্সটিটিউট অফ ইন্টিগ্রেটিভ মেডিসিনের অধিকর্তা ডঃ ডি এস রেড্ডি জানিয়েছেন তাঁরা দ্বিতীয় পর্যায়ের ক্লিনিক্যাল কার্যকারিতা পরীক্ষার ফলাফলের অপেক্ষায় রয়েছেন। ভারতে এই ধরণের ওষুধ প্রচুর উৎপাদিত হয়ে থাকে। তাই ক্লিনিক্যাল ট্রায়ালে এটি সফল হলে সাশ্রয়ী এই ওষুধ রোগীদের জন্য সরবরাহ করা সম্ভব হবে। লাক্সাই সংস্থার মুখ্য কার্যনির্বাহী আধিকারিক ডঃ রাম উপাধ্যায় জানিয়েছেন ইতিমধ্যে ভারতের একাধিক কেন্দ্রে রোগীদের ওপর এই ক্লিনিক্যাল ট্রায়াল চালানোর জন্য প্রস্তুতি নেওয়া হয়েছে। আগামী ৮-১০ সপ্তাহের মধ্যে এই পরীক্ষার ফল পাওয়া যাবে। সম্প্রতি নানা ক্ষেত্রে এই ওষুধের সুফল সম্পর্কে বিভিন্ন তথ্য বিশ্বের শীর্ষস্থানীয় মেডিক্যাল জার্নালে প্রকাশ পেয়েছে।
CG/SS /NS
(Visitor Counter : 156
প্রধানমন্ত্রীরদপ্তর
নভরোজ উপলক্ষে প্রধানমন্ত্রীর শুভেচ্ছা
নয়াদিল্লি, ২১ মার্চ, ২০২৩
প্রধানমন্ত্রী শ্রী নরেন্দ্র মোদী নভরোজ উপলক্ষে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন :
“নভরোজ মুবারক! এই পবিত্র ক্ষণে আপনাদের সকলের জীবনে আনন্দ নেমে আসুক এবং আপনারা সুস্বাস্থ্যের অধিকারী হোন। নতুন এই বছর আপনাদের জীবনে আরও সমৃদ্ধি নিয়ে আসুক এবং আমাদের সমাজে ঐক্যবদ্ধ থাকার ভাবনা প্রসারিত হোক।”
PG/CB/DM/
(
প্রধানমন্ত্রীরদপ্তর
স্বাধীনতা দিবসে জনসাধারণকে প্রধানমন্ত্রীর শুভেচ্ছা
নতুনদিল্লি, ১৫ই আগস্ট, ২০২১
প্রধানমন্ত্রী শ্রী নরেন্দ্র মোদী স্বাধীনতা দিবস উপলক্ষ্যে জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “ আপনাদের সবাইকে স্বাধীনতা দিবসের অনেক অনেক শুভেচ্ছা জানাই। ‘ স্বাধীনতার অমৃত মহোৎসবের এই বছরে দেশবাসীর মধ্যে নতুন শক্তি ও নবচেতনা সঞ্চারিত হোক।
জয় হিন্দ !
#IndiaIndependenceDay"
CG/CB
(
প্রধানমন্ত্রীরদপ্তর
সিবিএসই-র দ্বাদশ শ্রেণীর পরীক্ষায় সফল ছাত্রছাত্রীদের অভিনন্দন প্রধানমন্ত্রীর
ছাত্রছাত্রীদের ইচ্ছা অনুসারে তাদের বিষয় নির্বাচনের পরামর্শ দিয়েছেন প্রধানমন্ত্রী
আশানুরূপ ফল না হওয়া ছাত্রছাত্রীদের প্রধানমন্ত্রীর উৎসাহদান
নয়াদিল্লি, ২২ জুলাই, ২০২২
প্রধানমন্ত্রী শ্রী নরেন্দ্র মোদী কেন্দ্রীয় মধ্যশিক্ষা পর্ষদ -এর দ্বাদশ শ্রেণীর পরীক্ষায় সফল ছাত্রছাত্রীদের অভিনন্দন জানিয়েছেন।
কয়েকটি ট্যুইট বার্তায় প্রধানমন্ত্রী বলেছেন –
“সিবিএসই-র দ্বাদশ শ্রেণীর পরীক্ষায় সফল আমার সব তরুণ বন্ধুদের অভিনন্দন। এইসব ছেলেমেয়েরা যে উৎসাহ ও নিষ্ঠা দেখিয়েছে তা প্রশংসার যোগ্য। তারা এমন এক সময়ে পরীক্ষার জন্য প্রস্তুতি নিয়েছে যখন মানবজাতি বিরাট এক চ্যালেঞ্জের সম্মুখীন। এই পরিস্থিতির মধ্যে তারা সাফল্য অর্জন করেছে।”
“আমাদের তরুণ পরীক্ষা যোদ্ধা, যারা সিবিএসই-র দ্বাদশ শ্রেণীর পরীক্ষায় উত্তীর্ণ হয়েছে, তাদের সামনে প্রচুর সুযোগ অপেক্ষা করে আছে। যে বিষয় নিয়ে তাদের পড়াশোনায় আগ্রহ রয়েছে, সেই বিষয়গুলি নিয়েই ভবিষ্যতেও পড়াশোনা চালিয়ে যাওয়ার আহ্বান জানাই। ভবিষ্যতেও তাদের সাফল্য কামনা করি।”
“কোনও কোনও ছাত্রছাত্রী হয়তো তাদের ফলাফলে সন্তুষ্ট নয়, কিন্তু তাদের মনে রাখতে হবে যে একটি পরীক্ষার মাধ্যমে তাদের কখনই মূল্যায়ন করা যায় না। আমি নিশ্চিত, আগামীদিনে তারা আরও সাফল্য অর্জন করবে। এর সঙ্গে আমি এ বছরের ‘পরীক্ষা পে চর্চা’র আলোচনাটি সবার সঙ্গে ভাগ করে নিচ্ছি যেখানে আমরা পরীক্ষা সংক্রান্ত নানা বিষয় নিয়ে কথা বলেছি।”
PG/CB/DM
(
প্রধানমন্ত্রীরদপ্তর
প্রধানমন্ত্রী সমাজে মাদকের অপকারিতা দূরীকরণে প্রয়াসের প্রশংসা করেছেন
নয়াদিল্লি, ২০ এপ্রিল, ২০২৩
প্রধানমন্ত্রী শ্রী নরেন্দ্র মোদী সমাজে মাদকের অপকারিতা দূরীকরণে প্রয়াসের প্রশংসা করেছন।
কেন্দ্রীয় স্বরাষ্ট্র মন্ত্রী শ্রী অমিত শাহের এক ট্যুইটের জবাবে প্রধানমন্ত্রী বলেছেন :
“সমাজে মাদকের অপপ্রভাব বন্ধে অতি সক্রিয়তা এবং বোঝাপড়া আনতে এই উদ্যোগ অত্যন্ত ভালো।”
PG/AP/DM
(
স্বরাষ্ট্র মন্ত্রক
কেন্দ্র, কোভিড – ১৯ মহামারীর প্রেক্ষিতে দেশের নানা জায়গায় আটকে পড়া পরিযায়ী শ্রমিক ও অন্যান্যদের এক রাজ্য থেকে অন্য রাজ্যে যাতায়াতের অনুমতি দিয়েছে
নতুন দিল্লি, ২৯ এপ্রিল, ২০২০
কোভিড – ১৯ এর মোকাবিলায় লকডাউন জারি হবার পর দেশের বিভিন্ন প্রান্তে পরিযায়ী শ্রমিক, তীর্থযাত্রী, পর্যটক, ছাত্র-ছাত্রী সহ অন্য অনেকে আটকে পড়েছেন। কেন্দ্র, এই সমস্ত আটকে থাকা ব্যক্তিদের সড়কপথে চলাচলের অনুমতি দিয়েছে। সংশ্লিষ্ট রাজ্য বা কেন্দ্রশাসিত অঞ্চল রাজি হলে তাঁরা এক রাজ্য থেকে অন্য রাজ্যে যেতে পারবেন।
এই সমস্ত ব্যক্তিরা তাঁদের গন্তব্যে পৌঁছনোর পর, স্থানীয় স্বাস্থ্য কর্তৃপক্ষ তাঁদের পরীক্ষা করবেন। এর পর তাঁরা হোম কোয়ারান্টাইনে থাকবেন। তবে, পরিস্থিতি অনুযায়ী প্রয়োজন হলে কাউকে কোয়ারান্টাইন কেন্দ্রে পাঠানো হতে পারে। নির্দিষ্ট সময়ে তাঁদের নিয়মিত স্বাস্থ্য পরীক্ষা করা হবে।
কোভিড জনিত পরিস্থিতিতে এই সমস্ত ব্যক্তিদের স্বাস্থ্যের বিষয়ে খোঁজখবর রাখতে আরোগ্য সেতু অ্যাপ ব্যবহারে উৎসাহ দেবার জন্য কেন্দ্র, রাজ্য এবং কেন্দ্রশাসিত অঞ্চলগুলিকে অনুরোধ জানিয়েছে।
রাজ্য এবং কেন্দ্রশাসিত অঞ্চলগুলিকে পাঠানো সরকারী নির্দেশিকাটি পড়তে হলে, নিচের লিঙ্কে ক্লিক করুন –
https://static.pib.gov.in/WriteReadData/userfiles/MHA%20Order%20on%2029.4.2020%20on%20Movement%20of%20Stranded%20persons.pdf
(CG/CB/SFS
কৃষিমন্ত্রক
কেন্দ্রীয় মন্ত্রিসভা ২০২০-২১এ জম্মু-কাশ্মীরে আপেল সংগ্রহের জন্য বাজার ব্যবস্থাপনা প্রকল্পের সময়সীমা বৃদ্ধিতে অনুমোদন দিয়েছে
নতুনদিল্লী, ২১ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আজকের বৈঠকে জম্মু-কাশ্মীরে ২০১৯-২০ মরশুমের মতো একই শর্ত বজায় রেখে ২০২০-২১ মরশুমেও আপেল সংগ্রহের জন্য বাজার ব্যবস্থাপনার প্রকল্পের সময়সীমা বৃদ্ধিতে অনুমোদন দেওয়া হয়েছে।
ডিরেক্টরেট অফ প্ল্যানিং অ্যান্ড মার্কেটিং, উদ্যান পালন দপ্তর, জম্মু-কাশ্মীর উদ্যান পালন প্রক্রিয়াকরণ ও বাজারজাতকরণ নিগমের সাহায্যে ন্যাশনাল এগ্রিকালচারাল কো-অপারেটিভ মার্কেটিং ফেডারেশন লিমিটেড এই আপেল সংগ্রহের কাজ করবে। জম্মু-কাশ্মীরের আপেল চাষিদের কাছ থেকে সরাসরি আপেল সংগ্রহ করে তাদের ব্যাঙ্ক অ্যাকাউন্টে টাকা পাঠিয়ে দেওয়া হবে।
সরকার নাফেডকে এ কাজে আড়াই হাজার কোটি টাকার সরকারি গ্যারান্টির অর্থ ব্যবহারের অনুমতি দিয়েছে। এই প্রকল্পে কোনও ক্ষতি হলে তার দায়ভার কেন্দ্র এবং জম্মু-কাশ্মীর কেন্দ্রশাসিত অঞ্চল প্রশাসন সমানভাবে ভাগ করে নেবে।
গত মরশুমে বিভিন্ন প্রজাতির আপেলের মূল্য নির্ধারণ যে কমিটি করেছিল এবারেও তারাই এই কাজ করবে। জম্মু-কাশ্মীর কেন্দ্রশাসিত অঞ্চল প্রশাসন নির্ধারিত বাজারগুলিতে প্রয়োজনীয় সহযোগিতা করবে।
আপেল সংগ্রহ যাতে সুষ্ঠুভাবে হয় তার জন্য ক্যাবিনেট সচিবের নেতৃত্বে নজরদারি কমিটি পুরো প্রক্রিয়াটি তদারকি করবে। কেন্দ্রশাসিত অঞ্চলের মুখ্যসচিবের নেতৃত্বে সমন্বয় কমিটি এই কাজে সাহায্য করবে।
কেন্দ্রের এই ঘোষণার ফলে আপেল উৎপাদকরা যথাযথভাবে ফসলের বিপণনের সুবিধা পাবেন এবং স্থানীয় বাসিন্দাদের কর্মসংস্থানের সুযোগ তৈরি হবে। এই ব্যবস্থার মাধ্যমে আপেলের ভালে দাম পাওয়া নিশ্চিত হওয়ার ফলে জম্মু-কাশ্মীরের কৃষকদের আয় বাড়বে।
CG/CB
(
কর্মী, জন-অভিযোগএবংপেনশনমন্ত্রক
১৯৭২ সালে সিসিএস এর ৫৪ নম্বর ধারার সংশোধন
নয়াদিল্লি, ২৫ সেপ্টেম্বর, ২০১৯
১৯৭২ সালে সিসিএস এর ৫৪ নম্বর ধারা অনুসারে কর্মরত অবস্হায় সরকারি কর্মচারীর মৃত্যুর ক্ষেত্রে তাঁর পরিবার, ‘পারিবারিক পেনশন’ পাওয়ার যোগ্য। এই নিয়ম অনুযায়ী যেসব কর্মচারী মৃত্যুর আগে ন্যূনতম ১০ বছর চাকরি করেছেন সেইসময় শেষ বেতনের হিসেব অনুযায়ী তাঁর পরিবার ৫০ শতাংশ হারে পেনশন পেতেন। যেসব সরকারি কর্মচারী নিরবচ্ছিন্নভাবে ৭ বছরের ওপর চাকরি করেছেন, সেইসব মৃত কর্মচারীদের পরিবারের ক্ষেত্রে এই হার ছিল শেষ বেতনের ৩০ শতাংশ।
সরকারের ধারণা একজন সরকারী কর্মী তাঁর কর্মজীবনের শুরুতে প্রয়াত হলে তাঁর পরিবারের ‘পারিবারিক পেনশন’ আরও বেশি করে প্রয়োজন হয়। কারণ ওই সরকারী কর্মীর বেতন কর্মজীবনের শুরুর দিকে কমই থাকে। একারণে ৫৪ নম্বর ধারাটি সংশোধন করে ১৯ সেপ্টেম্বর একটি বিজ্ঞপ্তি জারি করা হয়েছে। এই বিজ্ঞপ্তি অনুযায়ী যেসমস্ত কর্মচারী কর্মজীবন শুরুর ৭ বছরের মধ্যে মারা গেছেন, তাঁদের পরিবার বর্ধিত হারে ১০ বছরের জন্য ওই কর্মচারীর শেষ প্রাপ্য বেতনের ৫০ শতাংশ পাবেন।
এই সংশোধন আগামী পয়লা অক্টোবর থেকে কার্যকর হবে। এই সুবিধা কেন্দ্রীয় স্বশস্ত্র পুলিশ বাহিনী জওয়ানরা সহ সমস্ত সরকারি কর্মচারীর পরিবারের জন্য প্রযোজ্য হবে।
CG/CB/NS
(Visitor Counter : 105
প্রধানমন্ত্রীরদপ্তর
বিএসএফ-এর প্রতিষ্ঠা দিবসে জওয়ানদের শুভেচ্ছা প্রধানমন্ত্রীর
নয়াদিল্লি, ০১ ডিসেম্বর, ২০২১
প্রধানমন্ত্রী শ্রী নরেন্দ্র মোদী সীমান্ত সুরক্ষা বাহিনীর  প্রতিষ্ঠা দিবসে জওয়ান ও তাঁদের পরিবারকে শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন, “প্রতিষ্ঠা দিবসে @BSF_India পরিবারকে শুভেচ্ছা জানাই। সাহসিকতা ও পেশাদারিত্বের জন্য বিএসএফ সর্বস্তরে সম্মান পেয়ে থাকে। এই বাহিনী ভারতকে নিরাপদ করে তুলতে গুরুত্বপূর্ণ অবদান যোগায় এবং সঙ্কট ও দুর্যোগের সময় মানবিক সাহায্যেও অগ্রভাগে থাকে”।
CG/BD/SB
(
নারীওশিশুবিকাশমন্ত্রক
সীমান্ত এলাকায় শিশু পাচার রোধে পরিকাঠামো নির্মাণে সহায়তা করবে সরকার
সীমান্তরক্ষী বাহিনীর ৩০টি সহ ৭৮৮টি মানব পাচার প্রতিরোধ ইউনিট  সক্রিয়
নতুন দিল্লি, ১১ জুন, ২০২৩
মানব পাচারের শিকার ব্যক্তিদের, বিশেষত নাবালিকা ও যুবতীদের জন্য সুরক্ষা ও পুনর্বাসন কেন্দ্র নির্মাণে সরকার সীমান্ত এলাকায় রাজ্য / কেন্দ্রশাসিত অঞ্চলগুলিকে আর্থিক সহায়তা দেওয়ার সিদ্ধান্ত নিয়েছে। এই কেন্দ্রগুলিতে তাদের আশ্রয়দান, খাদ্য, বস্ত্র, পরামর্শ দান, প্রাথমিক স্বাস্থ্য সুবিধা এবং অন্যান্য প্রাত্যহিক প্রয়োজনীয়তা মেটানোর সংস্থান থাকবে।
নির্যাতিতাদের চাইল্ড ওয়েলফেয়ার কমিটির  সামনে পেশ করা হবে। মিশন বাৎসল্য প্রকল্পের নির্দেশিকা অনুসারে তারা যোগ্য বিবেচিত হলে তাদের স্পনশরশিপ প্রদানের জন্য প্রয়োজনীয় ব্যবস্থা নিতে রাজ্য / কেন্দ্রশাসিত অঞ্চলগুলিকে অনুরোধ জানানো হবে।
দেশের প্রতিটি জেলায় মানব পাচার প্রতিরোধ ইউনিট  স্থাপন এবং যেসব জায়গায় এই ইউনিট রয়েছে, সেগুলিকে শক্তিশালী করে তুলতে সরকার নির্ভয়া তহবিলের আওতায় সব রাজ্য / কেন্দ্রশাসিত অঞ্চলকে অর্থ প্রদান করেছে। এছাড়া এই ইউনিট স্থাপনের জন্য বিএসএফ ও এসএসবি-র মত সীমান্তরক্ষী বাহিনীকেও অর্থ দেওয়া হয়েছে। এপর্যন্ত সীমান্তরক্ষী বাহিনীর ৩০টি সহ মোট ৭৮৮টি মানব পাচার প্রতিরোধ ইউনিট সক্রিয় ভাবে কাজ করছে।
মানব পাচারের ক্ষেত্রে ভারত একই সঙ্গে উৎসস্থল এবং গন্তব্য দেশ। উন্নততর জীবনযাত্রা এবং চাকরির লোভ দেখিয়ে নেপাল, বাংলাদেশ ও মায়ানমার থেকে মহিলা ও কিশোরীদের ভারতে পাচার করা হয়। এদের অধিকাংশই নাবালিকা। ভারতে আসার পর এদের বিক্রি করে দেওয়া হয় এবং জোর করে পতিতাবৃত্তিতে নিয়োজিত করা হয়।
এইসব মেয়েরা প্রায়শই মুম্বাই, দিল্লি, হায়দ্রাবাদের মত বড় শহরগুলিতে পৌঁছোয়। সেখান থেকে তাদের দেশের বাইরে মধ্যপ্রাচ্য, দক্ষিণ পূর্ব এশিয়ার নানা দেশে নিয়ে যাওয়া হয়। সেজন্যই এইসব দেশের সীমান্তবর্তী রাজ্যগুলিকে আরও সজাগ থাকতে হবে এবং এই অসহায় মেয়েদের ত্রাণ ও পুনর্বাসন পরিষেবা দেওয়ার যাবতীয় ব্যবস্থা করে রাখতে হবে।
জুভেনাইল জাস্টিস আইন ২০১৫-র  ৫১ নম্বর ধারা অনুযায়ী –
 বোর্ড বা কমিটি যথাযথ খোঁজ-খবর নেওয়ার পর আইনের দ্বারা নথিভুক্ত কোন সরকারি বা স্বেচ্ছাসেবী বা বেসরকারি সংস্থাকে অস্থায়ী ভাবে কোন শিশুর দায়িত্ব নেওয়ার অনুমোদন দিতে পারে এবং  বোর্ড বা কমিটি সেই অনুমোদন উপধারা ১-এর আওতায় লিখিত কারণ দেখিয়ে প্রত্যাহারও করে নিতে পারে।
CG/SD/AS/ 11 June, 2023...
অর্থ কমিশন
বিদ্যুৎ ক্ষেত্রে পুর্নগঠনের বিষয় নিয়ে অর্থ কমিশনের সঙ্গে বিদ্যুৎ মন্ত্রকের বৈঠক
নয়াদিল্লী, ২৯ মে, ২০২০
রাজ্যগুলিতে বিদ্যুৎ ক্ষেত্রে পুর্নগঠনের বিষয় নিয়ে আজ অর্থ কমিশনের চেয়ারম্যান শ্রী এন এ সিং এর পৌরহিত্যে কমিশনের সদস্য ও উচ্চপদস্থ আধিকারিকরা কেন্দ্রীয় বিদ্যুৎ মন্ত্রী শ্রী আর কে সিং-এর সঙ্গে পর্যালোচনা বৈঠক করেছেন। ২০২০-২১ অর্থবর্ষে অর্থ কমিশনের প্রতিবেদনে বিদ্যুৎ ক্ষেত্রের বিষয়ে সুপারিশগুলি নিয়ে ধারাবাহিক ভাবে আলোচনা চলছে। এরই অঙ্গ হিসাবে এই বৈঠক। বিদ্যুৎ বন্টন সংস্থাগুলির জন্য ৯০ হাজার কোটি টাকার নগদ অর্থ প্রদানের বিষয় নিয়ে আলোচনা হয়। কেন্দ্রীয় অর্থমন্ত্রী শ্রীমতী নির্মলা সীতারমন করোনা ভাইরাস সংক্রমণের জেরে লকডাউন সময়কালে অর্থনৈতিক বিপর্যয় মোকাবিলায় ক্ষতিগ্রস্থ বিদ্যুৎ বন্টন সংস্থাগুলির সংস্কারের জন্য সম্প্রতি যে পদক্ষেপের কথা ঘোষণা করেছিলেন সে বিষয় নিয়েও আলোচনা হয়।
বৈঠকে বিদ্যুৎ মন্ত্রী বিদ্যুৎ ব্যবস্থাপনা পরিকাঠামোগুলির পুর্নগঠনের বিষয়ে সরকারের পদক্ষেপের কথা আলোচনায় তুলে ধরেন। মন্ত্রী রাজ্য সরকারগুলিকে তাদের সম্পূর্ণ মালিকানাধীন বিদ্যুৎ বন্টন সংস্থাগুলির আর্থিক দায়বদ্ধতার ওপর গুরুত্ব আরোপ করেন। বৈঠকে কেন্দ্রীয় মন্ত্রী জানান বিদ্যুৎ ক্ষেত্রে নতুন শুল্ক নীতি অন্তর্ভুক্ত করা হয়েছে যা অনুমোদনের জন্য এখনো বিবেচনাধীন রয়েছে। ২০০৩ সালের বৈদ্যুতিন আইনে সংশোধনী আনার প্রস্তাব করা হয়েছে বলেও তিনি বৈঠকে জানান। মন্ত্রী কমিশনকে জানিয়েছেন, মন্ত্রকের পুরনো প্রকল্পগুলিকে এখন একটি নতুন প্রকল্পের সাথে সংযুক্ত করা হচ্ছে। যার জন্য তিনি কমিশনকে ৫ বছরে ৩ লক্ষ কোটি টাকা আর্থিক সহায়তার অনুরোধ জানিয়েছেন। বৈঠকে অর্থ কমিশনের চেয়ারম্যান ও সদস্যরা বিদ্যুৎ ক্ষেত্রে গৃহীত উদ্যোগগুলির জন্য বিদ্যুৎ মন্ত্রীর উচ্ছ্বসিত প্রশংসা করেন এবং সংস্কারের ক্ষেত্রে সুসংহত ব্যবস্থাপনা গ্রহণ, আর্থিক প্রকৌশলের মতো বিষয়গুলিতে মন্ত্রককে আরও কার্যকরী পদক্ষেপ গ্রহণ করার জন্য পরামর্শ প্রদান করেন। কমিশন বিদ্যুৎ মন্ত্রককে আশ্বাস দিয়েছে যে, তাদের আলোচনায় এবং চূড়ান্ত প্রতিবেদন তৈরি করার সময় মন্ত্রকের পরামর্শগুলিকে পুরোপুরি বিবেচনা করা হবে।
(CG/SS/NS
রেলমন্ত্রক
আইআরসিটিসি'র ওয়েব সাইট থেকে আয়
নতুন দিল্লি, ২৪ মার্চ, ২০২১
ইন্ডিয়ান রেলওয়েজ ক্যাটারিং এন্ড ট্যুরিজম কর্পোরেশন, আইআরসিটিসি'র মাধ্যমে রেলের সংরক্ষিত আসনের জন্য টিকিট বুকিং করার ব্যবস্থা রয়েছে। এই আইআরসিটিসি'র ওয়েবসাইটের মাধ্যমে গত দু'বছরে টিকিট বিক্রি করে যা আয় হয়েছে তার তথ্য দেওয়া হয়েছে।
তথ্য অনুযায়ী-
২০১৮-১৯ আর্থিক বছরে আয় হয়েছে ৩২.০৭০ কোটি টাকা।
২০১৯-২০ আর্থিক বছরে আয় হয়েছে ৩৪.০৫৫ কোটি টাকা।
২০২০-২১ আর্থিক বছরে ফেব্রুয়ারি পর্যন্ত আয় হয়েছে ১৪,৯১৫ কোটি টাকা।
রেল গ্রাহকদের সঙ্গে গুরুত্বপূর্ণ ক্ষেত্রগুলি রক্ষার ক্ষেত্রে তথ্যপ্রযুক্তি পরিকাঠামোর ব্যবহার করে। আনরিজার্ভড টিকেটিং সিস্টেম-এর মাধ্যমে অসংরক্ষিত আসনের জন্য টিকিট বুক করা হয়। আবার ফ্রেইট চার্জ এবং ওয়াগন রেজিস্ট্রেশন ফি সংগ্রহের জন্য পণ্যবাহী গ্রাহকদের ক্ষেত্রে ই-পেমেন্ট সুবিধা প্রদান করা হয়।
ই- পেমেন্টের মাধ্যমে পণ্য পরিবহনের ক্ষেত্রে ভাড়ার হার ২০১৯-২০ সালের ৭৬.১৬ শতাংশ থেকে বেড়ে ২০২০-২১-এ দাঁড়িয়েছে ৮৩.৭৭ শতাংশ।
আজ লোকসভায় এক লিখিত প্রশ্নের জবাবে কেন্দ্রীয় রেল, শিল্প ও বানিজ্য, উপভোক্তা বিষয়ক এবং খাদ্য ও গণবণ্টন মন্ত্রকের মন্ত্রী শ্রী পীযূষ গোয়েল এই তথ্য জানিয়েছেন।
স্বাস্থ্যওপরিবারকল্যাণমন্ত্রক
কোভিড – ১৯ এর সর্বশেষ তথ্য
নতুন দিল্লি, ২৮ এপ্রিল, ২০২০
দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করেছে। উচ্চপর্যায়ে এগুলি নিয়ে প্রতিনিয়ত পর্যালোচনা করা হচ্ছে।
কেন্দ্রীয় স্বাস্থ্য ও পরিবার কল্যাণ মন্ত্রী ড. হর্ষ বর্ধন, আজ ভিডিও কনফারেন্সের মাধ্যমে জৈব প্রযুক্তি বিভাগের নির্দেশক এবং এই বিভাগের অধীনস্থ রাষ্ট্রায়ত্ত্ব সংস্থা ও ১৮টি স্বয়ংশাসিত সংস্থার প্রধানদের সঙ্গে বৈঠক করেন। বৈঠকে এই সমস্ত সংস্থাগুলির গবেষণা কাজের পর্যালোচনা করা হয়। মেক ইন ইন্ডিয়া কর্মসূচীর আওতায় কোভিড – ১৯ এর অ্যান্টিবডি শনাক্তকরণ কিট, রিয়েলটাইম পিসিআর ভিত্তিক শনাক্তকরণের কিট এবং টীকা তৈরির কাজে গতি আনতে নির্দেশ দেওয়া হয়।
মন্ত্রী, দিল্লির কোভিড – ১৯ এর বর্তমান পরিস্থিতি নিয়ে আজ আরেকটি বৈঠক করেন। ভিডিও কনফারেন্সের মাধ্যমে এই বৈঠকে দিল্লির উপরাজ্যপাল শ্রী অনীল বাইজল, স্বাস্থ্যমন্ত্রী শ্রী সত্যন্দর জৈন, দিল্লির মিউনিসিপ্যাল কমিশনাররা সমস্ত জেলার জেলাশাসক এবং পুলিশের ডেপুটি কমিশনার সহ স্বাস্থ্যদপ্তরের উচ্চপদস্থ আধিকারিকরা উপস্থিত ছিলেন।
যে সমস্ত সংক্রমিত খুব কম লক্ষণ অথবা উপসর্গহীন অবস্থায় রয়েছেন, তাদের বাড়িতে থেকে আইসোলেশনের জন্য স্বাস্থ্য ও পরিবার কল্যাণ মন্ত্রক, একটি নির্দেশিকা জারি করেছে। ৭ এপ্রিল জারি করা এই নির্দেশিকাটি যে সমস্ত রোগী মেনে চলতে পারবেন, তারা বাড়িতেই আইসোলেশনে থাকতে পারবেন।
এই নির্দেশিকাটি দেখার জন্য নিজের লিঙ্কে ক্লিক করুন –
https://www.mohfw.gov.in/pdf/GuidelinesforHomeIsolationofverymildpresymptomaticCOVID19cases.pdf
কোভিড – ১৯ এর চিকিৎসার জন্য আইসিএমআর, ইতিমধ্যেই স্পষ্ট জানিয়েছে, কোভিড – ১৯ এর জন্য প্লাজমা থেরাপি সহ অনুমোদিত কোনো থেরাপি নেই। প্লাজমা থেরাপি নিয়ে পরীক্ষা – নিরীক্ষা চলছে। এখনও পর্যন্ত এই রোগের চিকিৎসায় এটি কার্যকর বলে কোনো প্রমাণ পাওয়া যায় নি। গবেষণা এবং পরীক্ষা – নিরীক্ষা ছাড়া এটি ব্যবহার করা উচিত নয়।
দেশে গত ২৮ দিনে ১৭টি জেলায় নতুন করে কোনো সংক্রমণের খবর পাওয়া যায় নি। গতকাল থেকে এই তালিকায় দুটি নতুন জেলা – পশ্চিমবঙ্গের কালিম্পং এবং কেরালার ওয়েনাড় অন্তর্ভুক্ত হয়েছে এবং বিহারের লখীসরাই জেলা এই তালিকার বাইরে বেরিয়ে গেছে।
শেষ পাওয়া খবরে দেশে আক্রান্তের সংখ্যা ২৯,৪২৫ জন। সুস্থ হয়ে বাড়ি ফিরে গেছেন ৬৮৬৮ জন। অর্থাৎ মোট আক্রান্তের ২৩.৩ শতাংশ সুস্থ হয়ে বাড়ি ফিরেছেন।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতেhttps://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন।
https://www.mohfw.gov.in/pdf/coronvavirushelplinenumber.pdf
(CG/CB/SFS
কেন্দ্রীয়মন্ত্রিসভা
পরম্পরাগত ও ওষুধের ক্ষেত্রে সহযোগিতা গড়ে তুলতে ভারত ও কলম্বিয়ার মধ্যে মউ স্বাক্ষরে মন্ত্রীসভার অনুমোদন
নয়াদিল্লি, ১৬ মে, ২০১৮
পরম্পরাগত ওষুধের ক্ষেত্রে সহযোগিতা গড়ে তুলতে ভারত ও কলম্বিয়ার মধ্যে সমঝোতাপত্র বা মউ সাক্ষরে কেন্দ্রীয় মন্ত্রীসভা অনুমতি দিয়েছে। বুধবার নতুন দিল্লিতে প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রীসভার বৈঠকে এই সিদ্ধান্ত অনুমোদিত হয়। এর ফলে কলম্বিয়ায় ভারতের পরম্পরাগত ওষুধ ব্যবহার বৃদ্ধি পাবে এবং এর প্রচারও বৃদ্ধি পাবে। সেই সঙ্গে, পরম্পরাগত চিকিৎসা পদ্ধতির সঙ্গে যুক্ত ব্যক্তিদের প্রশিক্ষনের জন্য বিশেষজ্ঞ বিনিময় সম্ভব হবে। এছাড়াও পরম্পরাগত ঔষধের ওপর গবেষনা ও আবিষ্কার এবং চিকিৎসা পদ্ধতিতে নতুন নতুন উদ্ভাবন সম্ভব হবে।
CG /BD/NS/…
(Visitor Counter : 52
প্রতিরক্ষামন্ত্রক
ভারতীয় এবং ইন্দোনেশিয়ার নৌবাহিনীর যৌথভাবে বঙ্গোপসাগরে ‘সমুদ্র শক্তি’ শীর্ষক নৌ-মহড়া
নয়াদিল্লি, ০৭ নভেম্বর, ২০১৯
ডুবোজাহাজ ধ্বংসকারী করভেত্তি শ্রেণীভুক্ত ভারতীয় নৌবাহিনীর কামোরতা যুদ্ধজাহাজ এবং ইন্দোনেশিয়া নৌবাহিনীর যুদ্ধবাহী জাহাজ কেআরআই উস্মান হারুন যৌথভাবে বিশাখাপত্তনমের বঙ্গোপসাগরে ‘সমুদ্র শক্তি’ শীর্ষক নৌ-মহড়ায় অংশ নিল। ৬ ও ৭ই নভেম্বর দুদিন ধরে চলা এই নৌ মহড়ায় জলে, স্হলে এবং আকাশপথে যুদ্ধ পরিচালনা, অস্ত্র চালনা, হেলিকপ্টার চালনা এবং উদ্ধারকার্য নিয়ে প্রশিক্ষণ চলে। নৌ মহড়া দেখতে বিশাখাপত্তনমে উপস্হিত ছিলেন ভারতে নিযুক্ত ইন্দোনেশিয়ার রাষ্ট্রদূত সিদ্ধার্থ রেজা সূর্যদিপ্রীয়। এর পাশাপাশি তিনি ভাইস অ্যাডমিরাল অতুল কুমার জৈয়নের সঙ্গে বৈঠক করেন। এই বৈঠকে উপস্হিত ছিলেন ইন্দোনেশিয়ার নৌবাহিনীর প্রতিনিধিদলও।
ইন্দোনেশিয়া যুদ্ধবাহী জাহাজ কেআরআই উস্মান হারুন গত চৌঠা নভেম্বর এই মহড়াতে যোগ দিয়ে বিশাখাপত্তনমে এসে পৌঁছায়।
CG/SS/NS
(Visitor Counter : 91
প্রধানমন্ত্রীরদপ্তর
কিরলোসকার ব্রাদার্স লিমিটেডের শতবার্ষিকী উদযাপন অনুষ্ঠানে প্রধানমন্ত্রী
নয়াদিল্লি, ০৬ জানুয়ারি, ২০২০
প্রধানমন্ত্রী শ্রী নরেন্দ্র মোদী আজ নতুন দিল্লিতে দেশের অগ্রণী সংস্থা কিরলোসকার ব্রাদার্স লিমিটেডের শতবার্ষিকী উদযাপন অনুষ্ঠানে যোগ দেন। তিনি সংস্থার শতবর্ষ পূরণ উপলক্ষে একটি ডাকটিকিট প্রকাশ করেন। সংস্থার প্রতিষ্ঠাতা প্রয়াত লক্ষ্মণরাও কিরলোসকারের আত্মজীবনীমূলক ‘যান্ত্রিক কি যাত্রা’ গ্রন্থের হিন্দি সংস্করণও তিনি প্রকাশ করেন।
কিরলোসকার ব্রাদার্স লিমিটেডের শতবার্ষিকী উপলক্ষে সংস্থার সকলকে অভিনন্দন জানিয়ে প্রধানমন্ত্রী বলেন, নতুন নতুন ক্ষেত্রে ব্যবসা-বাণিজ্য সম্প্রসারণের ঝুঁকি গ্রহণের মানসিকতাই প্রত্যেক ভারতীয় শিল্পপতির পরিচয় বহন করে। ভারতীয় শিল্পপতিরা দেশের সার্বিক উন্নয়নে যেমন ব্যাকুল, তেমনই সাফল্য ও সক্ষমতার পরিচয় দিতেও আগ্রহী।
প্রধানমন্ত্রী বলেন, “আজ আমরা যখন এক নতুন বছরে, এক নতুন শতাব্দীতে প্রবেশ করছি, তখন একথা বলতে কোনও দ্বিধা নেই যে, এই দশকটি ভারতীয় শিল্পপতিদের হয়ে উঠতে চলেছে”।
প্রধানমন্ত্রী বলেন, দেশের মানুষের প্রকৃত শক্তির পরিচয় তখনই পাওয়া যায়, যখন সরকার দেশ, দেশবাসী ও শিল্পপতিদের জন্য প্রতিবন্ধক না হয়ে উঠে, বরং অংশীদার হয়ে ওঠে।
প্রধানমন্ত্রী বলেন, বিগত বছরগুলিতে ‘সংস্কারের অভিপ্রায়, সততা বজায় রেখে কর্মসম্পাদন এবং গতিময়তার সঙ্গে রূপান্তরের লক্ষ্যে এগিয়ে চলার প্রচেষ্টায় গুরুত্ব দেওয়া হয়েছে। ‘আমাদের প্রচেষ্টাই ছিল পেশাদারিত্ব ও নির্দিষ্ট প্রণালী অনুসরণ করে সুপ্রশাসন গড়ে তোলা। বিগত পাঁচ বছরে দেশে এমন এক অনুকূল বাতাবরণ গড়ে উঠেছে, যেখানে সততা ও স্বচ্ছতা বজায় রেখে কাজ করা সম্ভব’। এই মানসিকতাগুলি বড় লক্ষ্য নির্ধারণ ও সময়সীমা মেনে তা পূরণে দেশকে সাহস যুগিয়েছে বলে তিনি অভিমত প্রকাশ করেন।
প্রধানমন্ত্রী বলেন, ২০১৮-১৯ অর্থবর্ষে ইউনিফায়েড পেমেন্টস্ ইন্টারফেস বা ইউপিআই ব্যবস্থার মাধ্যমে প্রায় ৯ লক্ষ কোটি টাকার লেনদেন হয়েছে। চলতি অর্থবর্ষের ডিসেম্বর পর্যন্ত ইউপিআই ব্যবস্থার মাধ্যমে আর্থিক লেনদেনের পরিমাণ প্রায় ১৫ লক্ষ কোটি টাকা। ‘এই বিপুল পরিমাণ ডিজিটাল লেনদেন থেকেই আপনারা অনুমান করতে পারছেন, দেশ কত দ্রুত ডিজিটাল প্রক্রিয়ার ব্যাপারে সাবলীল হয়ে উঠছে’ বলে মন্তব্য করে প্রধানমন্ত্রী বলেন, গতকালই উজ্জ্বলা প্রকল্পের পাঁচ বছর পূরণ হয়েছে। এই পরিসংখ্যান আমাদের সকলের কাছেই সন্তুষ্টির যে, সারা দেশে ৩৬ কোটিরও বেশি এলইডি বাতি বন্টন করা হয়েছে।
মেক ইন ইন্ডিয়া অভিযানকে ভারতীয় শিল্প সংস্থাগুলির কাছে প্রেরণার উৎস হিসাবে উল্লেখ করে প্রধানমন্ত্রী বলেন, ‘ভারতীয় শিল্প সংস্থার প্রতিটি ক্ষেত্র থেকেই আমি সাফল্যের কাহিনী শুনতে চাই’।
CG/BD/SB
(Visitor Counter : 53
প্রধানমন্ত্রীরদপ্তর
গুজরাটের নতুন বছর উপলক্ষে গুজরাটিদের প্রধানমন্ত্রীর শুভেচ্ছা
নয়াদিল্লি, ২৬ অক্টোবর, ২০২২
প্রধানমন্ত্রী শ্রী নরেন্দ্র মোদী গুজরাটের নতুন বছর উপলক্ষে গুজরাটিদের শুভেচ্ছা জানিয়েছেন। নতুন বছর প্রত্যেকের জীবনে আলোকজ্জ্বল হয়ে উঠুক প্রত্যেকের জীবনে সমৃদ্ধি আসুক এই কামনা করেছেন প্রধানমন্ত্রী। তিনি গুজরাট সর্বদাই সাফল্যের নতুন শিখরে পৌঁছাক এই কামনাও করেন।
এক ট্যুইট বার্তায় প্রধানমন্ত্রী বলেন;
“સૌ ગુજરાતીઓને નવા વર્ષની અંતઃકરણપૂર્વકની શુભેચ્છાઓ…!!
આજથી શરૂ થતુ નવું વર્ષ આપના જીવનને પ્રકાશમય કરી પ્રગતિના પંથે દોરી જાય….નવા સંકલ્પો, નવી પ્રેરણાઓ તથા નવા લક્ષ્યો સાથે ગુજરાત હરહંમેશ સિદ્ધિના ઉચ્ચ સોપાનો સર કરે તેવી અભિલાષા સાથે નૂતન વર્ષાભિનંદન..."।
PG/PM/NS
(
প্রধানমন্ত্রীরদপ্তর
কাবুলে কারতে পারওয়ান গুরুদ্বোয়ারায় কাপুরুষোচিত জঙ্গী হামলার ঘটনায় প্রধানমন্ত্রীর ক্ষোভ প্রকাশ
নয়াদিল্লী, ১৮ মে, ২০২২
প্রধানমন্ত্রী শ্রী নরেন্দ্র মোদী আফগানিস্তানের কাবুলে কারতে পারওয়ান গুরুদ্বোয়ারায় কাপুরুষোচিত জঙ্গী হামলার ঘটনায় ক্ষোভ প্রকাশ করেছেন। তিনি যেসব ভক্ত সেখানে ছিলেন তাঁদের দ্রুত আরোগ্য ও কল্যাণ কামনা করেছেন।
এক ট্যুইট বার্তায় প্রধানমন্ত্রী বলেছেন, “কাবুলে কারতে পারওয়ান গুরুদ্বোয়ারায় কাপুরুষচিত জঙ্গী হানায় আমি স্তম্ভিত। এই বর্বরোচিত হামলার নিন্দা করি এবং ভক্তদের নিরাপত্তা ও কল্যাণ কামনা করছি।”
PG/CB/NS
(